sagorsarker/bangla-wikipedia huggingface dataset:
ব্লিংক (ব্রাউজার ইঞ্জিন)

ব্লিংক () হলো একটি ব্রাউজার ইঞ্জিন। ক্রোমিয়াম প্রকল্পের একটি অংশ হিসেবে এর উন্নয়ন করা হয়, যেখানে গুগল, অপেরা সফটওয়্যার এএসএ, অ্যাডোবে সিস্টেম, ইন্টেল, স্যামসাংসহ অন্যান্যদের অবদান রয়েছে। এপ্রিল ২০১৩ সালে প্রথম এর ঘোষণা দেওয়া হয়। 
ব্লিংক ওয়েবকিটের ওয়েবকোর উপাদানের একটি ফোর্ক, যেটি মূলত কেডিইর কেজেএস লাইব্রেরি ও কেএইচটিএমএলের ফোর্ক।
২৮তম সংস্করণ থেকে এটি গুগল ক্রোম,অপেরা (১৫+), ভিভালদি, অ্যামাজন সিল্ক এবং ক্রোমিয়াম ভিত্তিক ব্রাউজার ও ফ্রেমওয়ার্কে ব্যবহৃত হচ্ছে।
ওয়েবকোরের অধিকাংশ কোডই এমন বৈশিষ্ট্যের জন্যে ব্যবহৃত হয়, যা ক্রোম ভিন্নভাবে প্রয়োগ করে (যেমন স্যান্ডবক্সিং এবং বহু প্রসেস মডেল)। এ অংশসমূহ ব্লিংক ফোর্কের জন্যে পরিবর্তন করা হয়েছে, যদিও তা একে কিছুটা ভারী বানিয়েছে তবে ভবিষ্যতে নতুন বৈশিষ্ট্য যোগের জন্যে নমনীয়ও বানিয়েছে।
ব্লিংকের নামকরণ নন-স্ট্যান্ডার্ড প্রেজেন্টেশনাল ব্লিংক এইচটিএমএল ট্যাগ থেকে হয়েছে।
মৃণাল কান্তি দাস

মৃণাল কান্তি দাস (জন্ম: ২৫ জানুয়ারি ১৯৫৯) হলেন বাংলাদেশ আওয়ামী লীগের কেন্দ্রীয় কমিটির মুক্তিযুদ্ধ বিষয়ক সম্পাদক ও মুন্সীগঞ্জ-৩ আসন থেকে নির্বাচিত ১০ম এবং একাদশ জাতীয় সংসদের সদস্য।
অ্যাডভোকেট মৃণাল কান্তি দাস ১৯৫৯ সালের ২৫ জানুয়ারি মুন্সীগঞ্জ জেলার মুন্সীগঞ্জ সদর উপজেলার দেওভোগ গ্রামে জন্ম গ্রহণ করেন। তার পিতার নাম শ্যামলাল দাস ও মাতার নাম গীতা রানী দাস। তিনি বিএ এবং এলএলবি ডিগ্রি অর্জন করেছেন।
মৃণাল কান্তি দাস ২০১০ সালে আওয়ামী লীগের কেন্দ্রীয় উপ-দফতর সম্পাদক ছিলেন। তিনি ৫ জানুয়ারি ২০১৪ তারিখে অনুষ্ঠিত ১০ম জাতীয় সংসদ নির্বাচনে বিনা প্রতিদ্বন্দ্বিতায় সংসদ সদস্য নির্বাচিত হন। বর্তমানে তিনি আওয়ামী লীগের কেন্দ্রীয় কমিটির মুক্তিযুদ্ধ বিষয়ক সম্পাদকের দায়িত্ব পালন করছেন। মৃণাল কান্তি দাস ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে মুন্সীগঞ্জ-৩ আসনের জন্য আওয়ামী লীগের প্রার্থী হয়েছেন। এবং নির্বাচনে অংশগ্রহণ করে তিনি বিপুল ভোটে জয়লাভ করেন এবং পুনরায় মুন্সীগঞ্জ-৩ আসনের সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
দ্বাদশ জাতীয় সংসদ নির্বাচনের প্রতীক বরাদ্দের দিন মৃণাল কান্তি তার দলীয় মিছিল নিয়ে এটি মসজিদের পাশ দিয়ে মুন্সিগঞ্জ জেলা প্রশাসকের কার্যালয়ের দিকে যাচ্ছিলেন। পার্শ্ববর্তী মসজিদে তখন আসরের নামাজ চলছিলো বিধায় একজন মুসল্লি উচ্চস্বরে মিছিল না করতে আহ্বান জানালে তিনি অকথ্য ভাষায় গালাগালি করেন যা সামাজিক যোগাযোগ মাধ্যমে ব্যাপকভাবে ছড়িয়ে পড়ে। সামাজিক যোগাযোগ মাধ্যমে ছড়িয়ে পড়া একাধিক আশ্রাব্য গালি মিশ্রিত সেই ভিডিওতে দেখা যায় তিনি ওই ব্যক্তিকে গালিগালাজ-হুমকি দিয়ে বলেন:- 
মুন্সিগঞ্জ-৩ আসনের স্বতন্ত্র প্রার্থী মোহাম্মদ ফয়সাল তার নামাজ নিয়ে বিতর্কিত বক্তব্যের নিন্দা জ্ঞাপন করে বলেন এটি 'মুসলিমদের ধর্মীয় অনুভূতিতে' আঘাত হেনেছে।‌ তবে মৃণাল কান্তি সম্পূর্ণ ঘটনাকে অস্বীকার করেন।
আগ্রা জেলা

আগ্রা জেলা; () ভারতের উত্তরপ্রদেশ রাজ্যের ৭৫ টি জেলার মধ্যে অন্যতম একটি জেলা। ঐতিহাসিক আগ্রা শহরে এই জেলার সদর দপ্তর অবস্থিত। জেলাটি আগ্রা বিভাগের অন্তর্গত।
আগ্রা জেলার উত্তরে রয়েছে মথুরা জেলা, দক্ষিণে রাজস্থানের ঢোলপুর জেলা, পূর্ব দিকে ফিরোজাবাদ জেলা এবং পশ্চিমে রাজস্থানের ভরতপুর জেলা। জেলাটির মোট আয়োতন ৪,০২৭।
আগ্রার জেলায় ৬ টি তালুক রয়েছে। তালুকগুলি হল এটমপুর, আগ্রা, কিরাওলি, খড়গড়, ফতেহাবাদ ও বাহ। জেলা সদর হল আগ্রা শহর। এই জেলায় ১৫ টি ব্লক রয়েছে, যথা- এটাদপুর, খাঁদৌলি, শমশাবাদ, ফাতেহাবাদ, জগনার, খেরগড়, সাইয়াইন, আখেননার, আকলা, বিছপুরি, ফতেহপুর সিড়ি, বারৌলি আহির, বাহ, পিনহাট ও জয়তপুর কালান। [2]
এই বিভাগে ৩ টি লোকসভা নির্বাচনী এলাকার য়েছে। লোকসভা নির্বাচনী এলাকাগুলি হল জলেশ, ফিরোজাবাদ এবং আগ্রা। জেলায় ৯ টি বিধানসভা কেন্দ্র রয়েছে। এই ৯ টি বিধানসভা কেন্দ্র হল- বাহ, ফাতেহাবাদ, ইটমদপুর, দয়াল বাগ, আগড়া ক্যান্টনমেন্ট, আগরা পূর্ব, আগরা পশ্চিম, খেরগড় এবং ফতেহপুর সিড়ি।
২০১১ সালের আদমশুমারি অনুসারে আগ্রা জেলার জনসংখ্যা ৪৩,৮০,৭৯৩ জন, যা মালদ্বীপ বা মার্কিন যুক্তরাষ্ট্রের কেনটাকির রাজ্যের সমান। জেলাটি জনসংখ্যার হিসাবে ভারতের মধ্যে ৪১ তম স্থান পেয়েছে (মোট ৬৪০ টির মধ্যে)। জেলার জনসংখ্যার ঘনত্ব (২৮১০ জন/বর্গ মাইল) ১,০৪৮ জন/প্রতি বর্গ কিলোমিটার। আগ্রারা জেলায় হিন্দুরা ৮৮.৭৭% এবং মুসলমানরা ৯.৩০%। ২০০১-২০১১ দশকে জেলাটির জনসংখ্যা বৃদ্ধির হার ছিল ২১%। আগ্রা জেলায় প্রতি ১০০০ পুরুষ প্রতি নারীর সংখ্যা ৮৫৯ জন এবং সাক্ষরতার হার ৬৯.৪৪%।
এই জেলার মানুষ ব্রজ ভাষায় কথা বলেন। এই ভাষাটিকে হিন্দি ভাষার অন্তর্গত একটি গ্রামীণ ভাষা হিসাবে ধরা হয়, যা উত্তরপ্রদেশের মথুরা ও আগ্রার এবং রাজস্থানের ধৌলপুর ও ভারতপুর জেলা নিয়ে গঠিত ব্রজ অঞ্চলের প্রধান ভাষা। এটি গঙ্গা-যমুনা দোয়াব অঞ্চলের কেন্দ্রীয় প্রান্তের অন্যতম প্রধান ভাষা।
ফ্রেড স্মিথ

ফ্রেডরিক উইলিয়াম স্মিথ (; জন্ম: ৩১ মার্চ, ১৮৬১ - মৃত্যু: ১৭ এপ্রিল, ১৯১৪) কেপ প্রদেশের উইটেনহেজ এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ থেকে ১৮৯৬ সময়কালে আন্তর্জাতিক ক্রিকেট অঙ্গনে দক্ষিণ আফ্রিকার প্রতিনিধিত্ব করেছেন। ঘরোয়া দক্ষিণ আফ্রিকান ক্রিকেটে গটেং দলের পক্ষে খেলেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও ডানহাতে ব্যাটিং করতেন ও দলের প্রয়োজনে বোলিং করতেন ফ্রেড স্মিথ।
ঘরোয়া ক্রিকেটে কিম্বার্লি ও ট্রান্সভালের পক্ষে খেলেছেন। উভয় দলেরই নেতৃত্বে ছিলেন ফ্রেড স্মিথ। দ্রুতলয়ে রান সংগ্রহকারী ব্যাটসম্যান ও উইকেট-রক্ষক হিসেবে তার বেশ সুনাম ছিল। এছাড়াও, দলের প্রয়োজনে বোলার হিসেবে নিজেকে উপস্থাপন করতেন ফ্রেড স্মিথ। ১৮৮০-এর দশকে ক্ষুদ্রতর ঘরানার ক্রিকেটে সফলতম ব্যাটসম্যানের মর্যাদা পেয়েছেন। ফলশ্রুতিতে দক্ষিণ আফ্রিকার ইতিহাসের প্রথম টেস্টে অংশগ্রহণের সুযোগ ঘটে ফ্রেড স্মিথের।
জন ও প্রিমরোজ দম্পতির দ্বিতীয় সন্তান ও জ্যেষ্ঠ পুত্র সন্তান ছিলেন ফ্রেড স্মিথ। কৃষিকার্য্য পরিবারের প্রধান পেশা ছিল। ১৮৭১ সালে তার পরিবার ব্লুমফন্তেইনে চলে যায়। সেখানে তার পিতা কেরাণীর কাজ করতেন।
ট্রান্সভাল ক্রিকেট ইউনিয়ন গঠনে উল্লেখযোগ্য ভূমিকা পালন করেছেন তিনি। ক্রিকেটের পাশাপাশি স্প্রিন্টার হিসেবে অনেকগুলো ট্রফি জয় করেছেন। মে, ১৮৮৮ সালে মারিয়া কেম্পবেল নাম্নী এক রমণীর পাণিগ্রহণ করেন। ১৭ এপ্রিল, ১৯১৪ তারিখে ৫৩ বছর বয়সে ট্রান্সভালের জোহেন্সবার্গে ফ্রেড স্মিথের দেহাবসান ঘটে।
শ্বেত প্রদর

শ্বেত প্রদর বা লিউকোরিয়া বা লিউকোরিহিও পুরু, সাদা বা হলুদ যোনী স্রাব। যা বাংলায় শ্বেত প্রদর নামে পরিচিত।
শ্বেত প্রদর  সমস্যার অনেক কারণ আছে। স্বাভাবিক একটি কারণ  ইস্ট্রোজেন ভারসাম্যহীনতা। যকৃত সংক্রমণ বা এসটিডি কারণে স্রাব পরিমাণ বাড়তে পারে, এবং হটাৎ  এটি অদৃশ্য হয়ে যায় এবং সময়ে সময়ে পুনরায় আবির্ভূত হতে পারে। এই স্রাব বছর ধরেও ঘটতে পারে, যার কারণে এটি আরও হলুদ এবং নোংরা-গন্ধ হয়। এটি সাধারণত একটি অ-স্বাভাবিক  উপসর্গ যা যোনি বা সার্ভিক্সের প্রদাহজনক অবস্থার অধীন। 
যৌগিক তরল পরীক্ষা করার সময় সাদা রক্ত কণিকাকে একটি মাইক্রোস্কোপের অধীনে ১০ সনাক্ত করে শ্বেত প্রদরকে নিশ্চিত করা যেতে পারে।
যোনি স্রাব নির্গমন অস্বাভাবিক কোন কারণ নয়, এবং স্রাবের পরিবর্তন বিভিন্ন কারণে হয়ে থাকে যেমন সংক্রমণ, ক্ষতিকারকতা, এবং হরমোন পরিবর্তন। এটি কখনও কখনও একটি মেয়ের প্রথম রজঃস্রাবের আগে ঘটে থাকে, এবং বয়ঃসন্ধির একটি চিহ্ন/ পূর্বাভাস  বলে মনে করা হয়।
এটি গুরুতর কোন সমস্যা নয় তবে যত তাড়াতাড়ি সম্ভব সুনিশ্চিত সিদ্ধান্ত নেওয়া দরকার। এটা একটি প্রাকৃতিক প্রতিরক্ষা প্রক্রিয়া যা যোনি নিজ থেকেই  তার রাসায়নিক ভারসাম্য বজায় রাখার জন্য কাজ করে, সেইসাথে যোনি টিস্যুর নমনীয়তা সংরক্ষণ করে। ইস্ট্রোজেন উদ্দীপনার কারণে "শারীরবৃত্তীয় শ্বেত প্রদর" শব্দটি শ্বেত প্রদরকে বোঝাতে ব্যবহৃত হয়।
সাধারণত গর্ভধারণের সময় শ্বেত প্রদর  হতে পারে। ইস্ট্রোজেন বৃদ্ধির ফলে যোনীতে রক্তের প্রবাহ বৃদ্ধি পায়। কন্যা শিশু জন্মের পর জরায়ুতে ইস্ট্রোজেন হরমোন ক্ষরণের কারণে জন্মের পর অল্প সময়ের জন্য শ্বেত প্রদর দেখা দিতে পারে।
শ্বেত প্রদর যৌন উত্তেজনারও কারণ হতে পারে।
এটির ফলে প্রদাহ অথবা যোনী ঝিল্লিতে  রক্তজমাটও হতে পারে। কিছু ক্ষেত্রে সেখানে হরিদ্রাভ অথবা একধরনের গন্ধ হয়, এমন কিছু হলে তৎক্ষণাৎ ডাক্তারের পরামর্শ গ্রহণ করা উচিৎ কারণ এটা এ ধরনের অন্য কোন রোগেরও কারণ হতে পারে।
কাদেরিয়া তৈয়্যবিয়া আলিয়া কামিল মাদ্রাসা

কাদেরিয়া তৈয়্যবিয়া আলিয়া কামিল মাদ্রাসা রাজধানী ঢাকায় অবস্থিত মোহাম্মদপুর থানার আজিজ মহল্লার জয়েন্ট কোয়ার্টারে অবস্থিত একটি আলিয়া মাদ্রাসা। মাদ্রাসাটি সৈয়দ মুহাম্মদ তৈয়্যব শাহ ১৯৬৮ সালে প্রতিষ্ঠা করেন। মাদ্রাসাটি বর্তমানে ইসলামি বিশ্ববিদ্যালয়ের অধীনে আরবি ফাযিল (ডিগ্রী), ফাযিল (অনার্স), কামিল(মাস্টার্স)সহ পূর্ণাঙ্গ একটি কামিল মাদ্রাসা। এছাড়াও দাখিল ও আলিম বিভাগের পরীক্ষার জন্য বাংলাদেশ মাদ্রাসা শিক্ষাবোর্ডের অধিভুক্তি রয়েছে। মাদ্রাসায় বর্তমানে ভারপ্রাপ্ত অধ্যক্ষ হিসেবে দায়িত্ব পালন করছেন মাওলানা আবুল কাশেম ফজলুল হক (মাদ্দা যিল্লুহুল আলি) ।
দ্বীনি শিক্ষা, ইতিহাস-ঐতিহ্য, যুগোযোগী আধুনিক জ্ঞান ও প্রযুক্তি সম্পর্কে যথার্থ শিক্ষাদানের মাধ্যমে আদর্শবান দেশ প্রেমিক জাতি গঠন, সুনাগরিক হিসেবে গড়ে তোলা উপরন্তু আল্লাহ এবং তাঁর প্রিয় হাবীব (সাল্লাল্লাহু আলাইহি ওয়াসাল্লাম)’র সন্তুষ্টি অর্জন করার লক্ষ্যে ১৯৬৮ সালে হাফেজ কারী আল্লামা সৈয়দ মুহাম্মদ তৈয়্যব শাহ (রহমাতুল্লাহি আলাইহি) অত্র মাদ্রাসা প্রতিষ্ঠা করেন। বর্তমানে এর পৃষ্ঠপোষকতা করছেন প্রতিষ্ঠাতার সুযোগ্য দুই শাহজাদা হযরত আল্লামা সৈয়দ মুহাম্মদ তাহের শাহ (মাদ্দা যিল্লুহুল আলি) ও হযরত সৈয়দ মুহাম্মদ সাবির শাহ। (মাদ্দা যিল্লুহুল আলি)
এই মাদরাসার ৪টি ভবন রয়েছে। মাদ্রাসার সম্মুখে একটি মাঠ রয়েছে।
এখানে বর্তমানে শিশু শ্রেণি থেকে দাখিল ও আলিম শ্রেণি পর্যন্ত চালু আছে। পাশাপাশি ইসলামি আরবি বিশ্ববিদ্যালয়ের অধীনে ৩ বছর মেয়াদী ফাযিল(স্নাতক) ও ৪ বছর মেয়াদি ফাযিল(সম্মান) কোর্স চালু আছে। ফাযিল(সম্মান) কোর্সের মধ্যে যথাক্রমে আল কুরআন এন্ড ইসলামিক স্টাডিজ ও আল হাদিস এন্ড ইসলামিক স্টাডিজ নামে দুইটি বিভাগ বিদ্যমান আছে। এছাড়াও ফাযিল(স্নাতক) পরবর্তী ২ বছর মেয়াদি কামিল(স্নাতকোত্তর) ও ফাযিল(সম্মান) পরবর্তী ১ বছর মেয়াদি কামিল(স্নাতকোত্তর)কোর্স চালু আছে। ২ বছর মেয়াদি কামিল (স্নাতকোত্তর) কোর্সে হাদিস ও ফিকহ নামে দুইটি বিভাগ এবং ১ বছর মেয়াদি কামিল(স্নাতকোত্তর) কোর্সে আল কুরআন এন্ড ইসলামিক স্টাডিজ ও আল হাদিস এন্ড ইসলামিক স্টাডিজ নামে দুইটি বিভাগ চালু আছে।
এই মাদ্রাসা আনজুমান-এ-রহমানিয়া আহমদিয়া সুন্নিয়া ট্রাস্টের আওতায় গভর্নিং বডির সুষ্ঠু ব্যবস্থাপনায় পরিচালিত হয়ে আসছে।
এই মাদ্রাসা প্রতি বছর মাদ্রাসা শিক্ষাবোর্ডের অধীনে ইবতেদায়ী, জেডিসি, দাখিল ও আলিম পরীক্ষায় অংশ নিয়ে ঈর্ষণীয় ফলাফল করে আসছে।
জাতীয় শিক্ষা সপ্তাহ ২০১৯ এ ঢাকা মহানগর থানা পর্যায়ে কাদেরিয়া তৈয়্যবিয়া আলিয়া কামিল মাদরাসা শ্রেষ্ঠ মাদরাসা, শ্রেষ্ঠ অধ্যক্ষ অত্র মাদরাসার অধ্যক্ষ হাফেজ কাজী আবদুল আলিম রিজভী (মাদ্দা যিল্লুহুল আলি) , শ্রেষ্ঠ শ্রেণি শিক্ষক জনাব মাওলানা মুহাম্মদ আখতার হোসাইন (মাদ্দা যিল্লুহুল আলি) ও শ্রেষ্ঠ শিক্ষার্থী হাসান মুহাম্মদ শরফুদ্দিন নির্বাচিত হয়।
জিস্যাট-১১

জিএসএটি-১১ যা বিগ বার্ড নামে পরিচিত হল ভারতীয় মহাকাশ গবেষণা সংস্থার একটি জিএসএটি-১১ স্যাটেলাইট। ৪ ডিসেম্বর, ২০১৮ তারিখে স্থানীয় সময় ২টা ৭ মিনিটে দক্ষিণ আমেরিকার কোরো’র ফ্রেঞ্চ মহাকাশ পোর্ট থেকে এই স্যাটেলাইটটি উৎক্ষেপণ করা হয়।
৫ হাজার ৮৫৪ কেজি ওজনের এ কৃত্রিম উপগ্রহটি ভারতের অত্যাধুনিক ‘মাল্টি-ব্যান্ড কমিউনিকেশন স্যাটেলাইট’ যা ভারতে ব্রডব্যান্ড ইন্টারনেট সেবার আরো উন্নয়ন ঘটাবে। এর স্থায়িত্ব ১৫ বছর।
ভারতে ব্রডব্যান্ড পরিষেবার উন্নতিতে এই স্যাটেলাইটের ভূমিকা গুরুত্বপূর্ণ।
এটি ভারতের সবচেয়ে ভারী এবং শক্তিশালী কৃত্রিম উপগ্রহ যা মহাকাশে থাকা ভারতের অন্য ৩০টি উপগ্রহের সমান এবং এটি নির্মোণে ৬০০ কোটি টাকা খরচ হয়েছে।
চর রমণীমোহন ইউনিয়ন

চর রমনী মোহন বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
চর রমণীমোহন ইউনিয়নের আয়তন ৬৮.৪২ বর্গ কিলোমিটার। এটি আয়তনের দিক থেকে লক্ষ্মীপুর জেলার সবচেয়ে বড় ইউনিয়ন।
লক্ষ্মীপুর সদর উপজেলার সর্ব-পশ্চিমে চর রমণীমোহন ইউনিয়নের অবস্থান। এ ইউনিয়নের উত্তর-পশ্চিমে রায়পুর উপজেলার উত্তর চর বংশী ইউনিয়ন ও দক্ষিণ চর বংশী ইউনিয়ন; উত্তর-পূর্বে চর রুহিতা ইউনিয়ন, শাকচর ইউনিয়ন ও টুমচর ইউনিয়ন; দক্ষিণ-পূর্বে ভবানীগঞ্জ ইউনিয়ন, কমলনগর উপজেলার চর লরেন্স ইউনিয়ন ও চর কালকিনি ইউনিয়ন; দক্ষিণ-পশ্চিমে মেঘনা নদী ও ভোলা জেলার দৌলতখান উপজেলার মদনপুর ইউনিয়ন এবং পশ্চিমে মেঘনা নদী, ভোলা জেলার ভোলা সদর উপজেলার রাজাপুর ইউনিয়ন ও বরিশাল জেলার মেহেন্দিগঞ্জ উপজেলার গোবিন্দপুর ইউনিয়ন অবস্থিত।
চর রমণীমোহন ইউনিয়ন লক্ষ্মীপুর সদর উপজেলার আওতাধীন ২০নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
"অত্র ইউনিয়ন সাবেক বৃহত্তম শাকচর ইউনিয়নের অন্তভূক্ত ছিল। কিন্তু ২০০৮ সালে শাকচর ইউনিয়ন কে তিনভাগে ভাগ করা হয়। তখন চররমণীমোহন ইউনিয়ন গঠিত হয় সাবেক শাকচর ইউনিয়নের ৫ ও ৬ নং ওয়ার্ড নিয়ে।
চররমণীমোহন ইউনিয়নটি লক্ষীপুর সদর উপজেলার সর্ব দক্ষিণে অবস্থিত। জেলার একমাত্র পর্যটক এলাকা মজু চৌধুরীর হাট চররমণীমোহন ইউনিয়নে অবস্থিত।
এছাড়াও ইউনিয়নটির পাশের জেলা ভোলা হওয়ায় প্রতিদিন হাজার হাজার লোক ভোলা ও বরিশাল জেলায় যাতায়াত করে থাকে।"
এই ইউনিয়নে ৪,টি উচ্চ বিদ্যালয়। 
ও ৯,টি প্রাথমিক বিদ্যালয় রয়েছে এবং ১০,টি দ্বীনি মাদ্রাসা রয়েছে এছাড়াও আরোও অনেক গুলো মক্তব রয়েছে। 
মেঘনা নদী,রহমত খালি খাল
মজু চৌধুরীর হাট
টুমচর ইউনিয়ন

টুমচর বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার দক্ষিণাংশে টুমচর ইউনিয়নের অবস্থান। এ ইউনিয়নের উত্তরে লক্ষ্মীপুর পৌরসভা, পশ্চিমে শাকচর ইউনিয়ন, দক্ষিণে চর রমণীমোহন ইউনিয়ন এবং পূর্বে ভবানীগঞ্জ ইউনিয়ন ও লাহারকান্দি ইউনিয়ন অবস্থিত।
টুমচর ইউনিয়ন লক্ষ্মীপুর সদর উপজেলার আওতাধীন ২১নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
দত্তপাড়া ইউনিয়ন, লক্ষ্মীপুর সদর

দত্তপাড়া বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ঐতিহ্যবাহী বৃহত্তর ইউনিয়ন। 
বিভিন্ন প্রাচীন ও ঐতিহ্যবাহী স্কুল-কলেজ, মাদরাসা, মন্দির নিয়ে সগর্বে আজও সুনামের সাথে অত্র ইউনিয়নটি ডিজিটাল বাংলাদেশ উন্নয়নের লক্ষ্যে ধীরে ধীরে সামনের দিকে এগিয়ে যাচ্ছে।
অত্র ইউনিয়নের আয়তন ১৮.৫ বর্গ কিলোমিটার।
এই ইউনিয়নের জনসংখ্যা প্রায় ৫৬ হাজারেরও বেশি, যেখানে পুরুষ রয়েছে ৩০৪০০ জন এবং মহিলা রয়েছে ২৫৬০০ জন। এর মধ্যে গড় শিক্ষার হার প্রতি ১০০ জনে প্রায় ৭০ জন এবং স্যানিটেশন হার ৯৮ জন। এখানে প্রতি বর্গকিলোমিটারে বাস করেন গড়ে প্রায় ৩ হাজার ৫০ জন।
এই ইউনিয়নের অধিকাংশ লোক কৃষি, গৃহপালিত কাজের সাথে জড়িত। এছাড়াও রয়েছে চাকরিজীবী, প্রবাসী, ব্যবসায়ী সহ বিভিন্ন পেশার লোকজন।
অএ্য ইউনিয়ন ৯ টি ওয়ার্ডে ১৫ টি গ্রামে বিভক্ত ১) বড়ালিয়া ২) গংঙ্গাশিবপুর ৩) বড়পাড়া ৪) রমারখিল ৫) শ্রীরামপুর ৬) তোতারখীল ৭) লালপুর ৮) দত্তপাড়া ৯) দর্জিপাড়া ১০) করইতলা ১১) সৈয়দপুর ১২) ধন্যপুর ১৩) বটতলী ১৪) পুনিয়ানগর ১৫) নরসিংহপুর।
লক্ষ্মীপুর সদর উপজেলার উত্তরাংশে দত্তপাড়া ইউনিয়নের অবস্থান। এ ইউনিয়নের উত্তরে বশিকপুর ইউনিয়ন, পশ্চিমে বাঙ্গাখাঁ ইউনিয়ন, দক্ষিণে মান্দারী ইউনিয়ন, পূর্বে হাজিরপাড়া ইউনিয়ন ও উত্তর জয়পুর ইউনিয়ন এবং উত্তর-পূর্বে নোয়াখালী জেলার চাটখিল উপজেলার রামনারায়ণপুর ইউনিয়ন অবস্থিত।
দত্তপাড়া ইউনিয়ন লক্ষ্মীপুর সদর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
দত্তপাড়া ইউনিয়ন পরিষদের জরিপ তথ্যানুযায়ী অত্র এলাকায় বেশ কয়েকটি ক্রমবর্ধমান সরকারি ও বেসরকারি শিক্ষা প্রতিষ্ঠান রয়েছে। তবে এখানে গড় স্বাক্ষরতার হার প্রায় ৭০ শতাংশ।
দত্তপাড়া আমীরুল মুমিনীন কওমী মাদরাসা 
দত্তপাড়া ইউনিয়ন জুড়ে প্রায় ১২৫ কিলোমিটার পাকা রাস্তা রয়েছে।
দত্তপারা ইউনিয়নে কোনো ধরনের নদীর সাথে সংযোগ এবং সংযোগকৃত খাল নেই।
এতে প্রধানত দুইটি হাট-বাজার রয়েছেঃ দত্তপাড়া চৌধুরী বাজার এবং মোল্লার হাট বাজার।
দত্তপাড়ায় দর্শনীয় স্থান হিসেবে বাজারের পাশে দুটি বিশাল আকৃতির বড় দিঘী রয়েছে। এছাড়া উল্লেখযোগ্য তেমন কোনো দর্শনীয় স্থান নেই।
দত্তপাড়া ইউনিয়নে তেমন কোনো উল্লেখযোগ্য ব্যক্তি নেই।
তবে রয়েছেন-জামাল বাটপার,এটিএম কামাল উদ্দিন,চেয়ারম্যান শামিম এবং তার ছোট ভাই আনোয়ার।যাদের কে মোটামুটি ইউনিয়নের সব লোকেরাই চেনেন।
এটি এম কামাল উদ্দিন
শাহতাহমাসবের শাহনামা

শাহ তাহমাসবের শাহনামা (ফার্সি: شاهنامه شاه‌طهماسب‎) বা হাফটন শাহনামা হচ্ছে শাহনামার পাণ্ডুলিপি সমূহের মধ্যে অন্যতম সুপরিচিত একটি চিত্র পাণ্ডুলিপি। এটি বৃহত্তর ইরানের অন্যতম জাতীয় ঐতিহ্য এবং পারস্য মিনিয়েচার শিল্পের উচ্চতম নিদর্শন। সম্ভবত আজ পর্যন্ত তৈরিকৃত চিত্র সংবলিত পান্ডুলিপি সমূহের মধ্যে এটাই সব থেকে বেশি চিত্রায়িত। এতে ৭৫৯ টি পৃষ্ঠা এবনহ ২৫৮ টি মিনিয়েচার আছে। এর পাতার আকার প্রায় ৪৮ x ৩২ সেন্টিমিটার এবং লেখাসমূহ উত্তম মানের নাস্তালিক লিপিতে লেখা হয়েছে। ১৯৭০ এর দিকে এটা ভেঙে যায় এবং পাতাসমূহ বর্তমানে বিভিন্ন সংগ্রহশালায় রয়েছে।
১ম শাহ ইসমাইলের আদেশে সাফাভিদ পারস্যের সুপরিচিত শিল্পীগণ তাবরিজ এ বসে এটা তৈরি করেন। এটা সম্ভবত অটোমান সাম্রাজ্যের সুলতান সুলাইমান দ্যা ম্যাগফিসেন্ট এর জন্যে উপহার হিসেবে অথবা তার পুত্র তাহমাসব হেরাতের গভর্নরের দায়িত্ব পালন শেষে ফিরে আসাকে উদযাপন করতে তৈরি করা হয়েছিলো। এটার কাজ শুরু হয় ১৫২০ সালের দিকে, ১৫২৪ সালে ১ম ইসমাইলের মৃত্যুর পূর্বে, এবং কাজ শেষ হয় ১৫৩০ সালের মধ্যভাগে, তাহমাসবের শাসনামলে। সবশেষে একটি প্রতিনিধিদল ১৫৫৮ সালে অটোমান সুলতান ২য় সেলিমের হাতে হস্তান্তর করে। এটা দীর্ঘদিন ইস্তাম্বুলের টপিকানা রাজপ্রাসাদের গ্রন্থাগারে ছিলো। ১৯০৩ সাল থেকে একে এডমন্ড জেমস দে রথশ্চাইল্ডের সংগ্রহশালায় দেখা যেতে শুরু করে।
পান্ডুলিপিতে ২৫৮ টি ক্ষুদ্রচিত্র ছিলো কিন্তু ১৯৫৯ সালে এটার মালিকানা পাওয়ার পরে ২য় আর্থার হাফটন একে ভেঙে ফেলে প্রতিটি মিনিয়েচারকে আলাদাভাবে বিক্রি করে দেয়। ১৯৭২ সালে হাফটন ৭৮ টি চিত্র মেট্রোপলিটন মিউজিয়াম অভ আর্টসে দান করে বাকিগুলোকে আলাদাভাবে বিক্রি করে দেন। মেট্রোপলিটন মিনিয়েচারসমূহ ইরানের জাতীয় জাদুঘরের সংগে বিনিময় চুক্তিতে হস্তান্তর করা হয়। খলিল সংগ্রহ সহ বিভিন্ন সংগ্রহে এসব মিনিয়েচার প্রদর্শিত হতে থাকে।
২০১১ সালের ৬ এপ্রিল পান্ডুলিপির প্রথিতযশা পণ্ডিত স্টুয়ার্ট ক্যারি ওয়েলচের সংগ্রহে থাকা এই পান্ডুলিপির একটি পাতা ৭.৪ মিলিয়ন পাউন্ড বা $১২ মিলিয়নে বিক্রি হয়।
 
রাজকীয় কর্মস্থলে বিখ্যাত শিল্পীদের প্রচুর পরিশ্রম করতে হয়েছিলো এই শাহনামা নির্মাণে যাদের মধ্যে ছিলেন মির সাইদ আলী, সুলতান মোহাম্মদ, আকা মিরাক, মির মুসাব্বির, দোস্ত মোহম্মদ এবং সম্ভবত আব্দ আল-সামাদ। শাহনামার চিত্রসমূহের আঁকার শৈলীতে ভিন্নতা পরিলক্ষিত হয়। এসব শৈলীর বিন্যাস থেকে পন্ডিতেরা বিভিন্ন শিল্পীকে আলাদাভাবে সনাক্ত করতে সক্ষম হলেও তাদের নাম দিয়ে চিনতে পারেননি কোনটি কার আঁকা। পান্ডুলিপিতে হেরাতের বিদ্যালয় সমূহের একটি মিশ্রশৈলী ফুঁটে উঠেছে যেখান থেকে তৈমুরিয় রাজকর্মস্থল একটি আলাদা শৈলী তৈরী করতে সক্ষম হয়। তাবরিজের শিল্পীদের শৈলী ছিলো অধিকতর বর্ণনাময় এবং কল্পনাপ্রবণ। তাবরিজ তুর্কমেন শাসক কালা কোয়ুনলু এবং আগ কোয়ুনলুর সাবেক রাজধানী ছিলো। ১ম ইসমাইলের হাতে পরাজিত হওয়ার আগে এই শাসকেরা পারস্যের অধিকাংশ অঞ্চল শাসন করতেন। ১৫০১ সালে ইসমাইল এদেরকে হারিয়ে সাফাভিদ রাজবংশের গোড়াপত্তন করেন। দোস্ত মুহাম্মদ একটি পারস্য চিত্রের বর্ণনা লিখেছেন। শিক্ষাবিদদের মতে এই মিনিয়েচারটি অতুলনীয় এবং সম্ভবত ইরানীয় শিল্পকলার সর্বোত্তম চিত্রশিল্প।
একটি বিখ্যাত অসম্পূর্ণ চিত্রে দেখা যাচ্ছে রুস্তম ঘুমিয়ে আছে এবং তার ঘোড়া রক্ষ একটি সিংহের সংগে লড়াই করছে। এই ছবিটি শেষ করে বাধাই করা হয়নি। সম্ভবত এর তাবরিজ শৈলী তাহমাসবকে প্রীত করতে পারেনি। এটা বর্তমানে ব্রিটিশ জাদুঘরে সংরক্ষিত আছে।
খুলনা কৃষি বিশ্ববিদ্যালয়

খুলনা কৃষি বিশ্ববিদ্যালয় হচ্ছে বাংলাদেশের একটি সরকারি কৃষি বিশ্ববিদ্যালয়। এটি ২০১৫ সালের ১৪ জুলাই প্রতিষ্ঠিত হয়। বর্তমানে এতে ৫টি অনুষদে ৪৩টি বিভাগে শিক্ষাদান করা হয়।
২০১১ সালের ৫ মার্চ তৎকালীন প্রধানমন্ত্রী শেখ হাসিনা খুলনার খালিশপুরে এক জনসভায় খুলনায় কৃষি বিশ্ববিদ্যালয় করার প্রতিশ্রুতি দেন। এরপর ২০১১ সালের ২৪ জুলাই বিশ্ববিদ্যালয় মঞ্জুরি কমিশন তৎকালীন খুলনা সিটি কর্পোরেশন মেয়র তালুকদার আবদুল খালেককে প্রধান করে ১২ সদস্যের কমিটি গঠন করা হয় বিশ্ববিদ্যালয়ের স্থান নির্মাণের জন্য। কমিটি দৌলতপুরে কৃৃষি সম্প্রসারণ প্রশিক্ষণ ইনস্টিটিউটের অব্যবহৃত ৫০ একর জমি এবং ব্যক্তিমালিকানাধীন ১২ একর জমির উপর কৃষি বিশ্ববিদ্যালয় প্রতিষ্ঠা করতে প্রস্তাব দেন। পরবর্তীতে শিক্ষা মন্ত্রণালয় ও এ প্রস্তাব অনুমোদন দেয়।
প্রধানমন্ত্রীর ঘোষণার চার বছর পর ২০১৫ সালের ৫ জুলাই খুলনা কৃষি বিশ্ববিদ্যলয় বিলটি পাস হয় হয় সংসদে। 
খুলনা কৃষি বিশ্ববিদ্যালয়ে সাতটি অনুষদ রয়েছে, যার ৫১টি বিভাগ রয়েছে:
গ্নুক্যাশ

গ্নুক্যাশ () দু তরফা দাখিল পদ্ধতি প্রয়োগ করা একটি হিসাববিজ্ঞান সফটওয়্যার। প্রাথমিকভাবে এটি ইনটুইট ইনকর্পোরেডেটের কুইকেন অ্যাপলিকেশনের মত সক্ষমতা ডেভেলপ করার লক্ষ্য নিয়ে শুরু হয়েছিলো, কিন্তু ক্ষুদ্র ব্যবসায় প্রতিষ্ঠানের হিসাবরক্ষণ সুবিধাও এতে রয়েছে। অধুনা ডেভেলপমেন্টে আধুনিক ডেস্কটপ সমর্থন-লাইব্রেরি রিকোয়ারমেন্টসের উপর গুরুত্বারোপ করা হয়েছে।
গ্নুক্যাশ গ্নু প্রকল্পের একটি অংশ, এবং গ্নু/লিনাক্স, গ্নু, ওপেন বিএসডি, ফ্রি বিএসডি, সোলারিস, ম্যাক ওএস, এবং অন্যান্য ইউনিক্স-সদৃশ প্ল্যাটফর্মে চলে।
অপ্সুদীক্ষা

অপ্সুদীক্ষা () বা খ্রিস্টধর্মে দীক্ষা (Christening) হলো খ্রিস্টান ধর্মীয় আচার, যে আচারে নব দীক্ষিত বা শিশুদেরকে সাময়িকভাবে পানিতে ডুবিয়ে খ্রিস্টধর্মে দীক্ষিতকরণ ও খ্রিস্টান নামকরণ করা হয়। এটা হলো খ্রিস্টান ধর্মের প্রথম ধাপ। বাপ্তিস্ম শিশু বাচ্চাদের ক্ষেত্রে করানো হয় যখন তাদের নামকরণ করা হয়। কারো অপ্সুদীক্ষা সম্পূর্ণ হলে তাকে অপ্সুদীক্ষিত বলে। সিনপটিক গসপেলগুলি বর্ণনা করে যে, বাপ্তিস্মদাতা যোহন যিশুকে বাপ্তিস্ম দিয়েছিলেন। নব খ্রিস্টানরা তাদের পানিতে নিমজ্জিত করে বাস্তব রূপে অথবা কল্পনা বসত এবং এই বিশ্বাস করে যে যিশু খ্রীস্ট মারা গেছেন এবং তাকে কবর দেয়া হয়েছে। অতঃপর পানি থেকে উঠে আসে এবং পুনরায় এই বিশ্বাস ধারণ করে যে, যিশু পুনরায় এইরূপে জীবিত হয়ে পৃথিবীতে ফিরে আসবেন। এই ধর্মীয় ধারণা বা বিশ্বাসই হলো অপ্সুদীক্ষা।
জুনিয়র বিজ্ঞান প্রতিভা অনুসন্ধান পরীক্ষা

জুনিয়র বিজ্ঞান প্রতিভা অনুসন্ধান পরীক্ষা (JSTSE) প্রতি জানুয়ারিতে দিল্লি সরকার-এর শিক্ষা অধিদফতরের বিজ্ঞান শাখা দ্বারা পরিচালিত হয়। এটি দিল্লির স্বীকৃত স্কুলের শিক্ষার্থীদের জন্য উন্মুক্ত। প্রায় 500,000 শিক্ষার্থী প্রতি বছর জুনিয়র বিজ্ঞান প্রতিভা অনুসন্ধান পরীক্ষা তে উপস্থিত হয়, যার মধ্যে মাত্র 150 জন শিক্ষার্থীকে বৃত্তি প্রদান করা হয়।
এই পরীক্ষায় প্রায় 500,000 শিক্ষার্থী উপস্থিত রয়েছে, যার মধ্যে মাত্র 150 জন শিক্ষার্থী নির্বাচিত। এই পরীক্ষার সাফল্য হার প্রায় 0.03%।
কোন ছাত্র অধ্যয়নরত ক্লাস IX এর একটি স্বীকৃত স্কুল, সরকারি বা সরকারি সাহায্যপ্রাপ্ত/পাবলিক/ভি/Navodaya/NDMC স্কুলের হচ্ছে এবং অর্জিত অন্তত 65% ক্লাস অষ্টম যোগ্য হয়.
পরীক্ষার জন্য কোন চার্জ নেই।
পরীক্ষায় দুটি পেপার.
I. সাধারণ জ্ঞান
II . সাধারণ বিজ্ঞান এবং গণিত
সাধারণত জেএসএসইএস ফলাফল ফেব্রুয়ারি বা মার্চ মাসে ঘোষণা করা হয়।
সেখানে 150 জন্য বৃত্তি JSTSE প্রতি বছর.
রিজার্ভেশন প্রদান করা হয়, ভারতীয় নাগরিকদের একাত্মতার নির্দিষ্ট বিভাগ (SC, ST, PwD, ইত্যাদি) এবং সেই মেয়েদের মধ্যে নিয়ম অনুযায়ী ভারত সরকার এবং এই ধরনের প্রার্থী ঘোষণা করা হয়। যোগ্যতাসম্পন্ন মধ্যে JSTSE উপর ভিত্তি করে এই রিজার্ভেশন প্রদান করা হয়।
ক্রোমিয়াম (ওয়েব ব্রাউজার)

ক্রোমিয়াম হলো একটি ওপেন সোর্স ওয়েব ব্রাউজার। গুগল ক্রোম ব্রাউজারকে সোর্স কোড প্রদানের জন্য গুগল এই প্রকল্পটি শুরু করে। গুগল ক্রোম এবং ক্রোমিয়াম ব্রাউজার একে অপরকে তাদের বেশিরভাগ কোড ও ফিচারসমূহ শেয়ার করে থাকে, যদিও উভয় ব্রাউজারের মধ্যে ফিচার, লোগো এবং লাইসেন্সিংয়ের ক্ষেত্রে সামান্য পার্থক্য রয়েছে। 
ক্রোমিয়াম প্রকল্পের নামটি নেওয়া হয় ক্রোমিয়াম নামক মৌল থেকে।
গুগল কর্তৃপক্ষ ক্রোমিয়াম ব্রাউজারকে মূলত বিএসডি লাইসেন্সের আওতায় প্রকাশ করে। 
এছাড়াও এটি ওপেন সোর্স লাইসেন্স, এমআইটি লাইসেন্স, এলজিপিএল লাইসেন্স সহ আরও কয়েকটি লাইসেন্সের আওতাভুক্ত।
ক্রোমিয়াম (দ্ব্যর্থতা নিরসন)

ক্রোমিয়াম হলো একধরনের রাসায়নিক মৌল, যার প্রতীক বা সংকেত Cr এবং পারমাণবিক সংখ্যা ২৪।
ক্রোমিয়াম শিরোনাম বলতে বুঝাবে:
গ্নোম-ল্যাটেক

গ্নোম-ল্যাটেক (, ৩.২৬ সংস্করনের উপর "ল্যাটেকিলা" বলে পরিচিত) ট্যাক/ল্যাটেক ডকুমেন্ট সম্পাদনার জন্যে একটি টেক/ল্যাটেক সম্পাদক। এটি জিটিকে+লাইব্রেরি ইন্সটলকৃত গ্নু/লিনাক্স সিস্টেমে চলে।
গ্নোম-ল্যাটেকের অনেকগুলো উপকারী বৈশিষ্ট্য রয়েছে, যা টেক বা ল্যাটেক সোর্স কোড সম্পাদনায় আবশ্যক, যেমন: 
যাইহোক, অন্যান্য সম্পাদকে থাকা কিছু বৈশিষ্ট্য এতে নেই:
ক্রোমিয়াম ওএস

ক্রোমিয়াম ওএস হলো ওপেন সোর্স সফটওয়্যার নির্ভর একধরনের অপারেটিং সিস্টেম। এটি ওয়েব অ্যাপ্লিকেশন এবং ওয়ার্ল্ড ওয়াইড ওয়েবে ব্রাউজ করার জন্য ডিজাইন করা হয়েছে। এটি ক্রোম ওএস এর উন্নয়কৃত সংস্করণ, যেটি লিনাক্স কর্তৃক পরিবেশিত ও গুগল কর্তৃক তৈরিকৃত অপারেটিং সিস্টেম।
গুগল ২০০৯ সালের দিকে ক্রোমিয়াম ওএস এর সোর্স কোড প্রকাশ করে।
ক্রোমিয়াম এর নির্মাণকৌশল তিন স্তরযুক্ত তিনটি প্রধান উপাদান নিয়ে গঠিত:
ক্রোমিয়াম (চলচ্চিত্র)

ক্রোমিয়াম () হলো ২০১৫ সালে মুক্তিপ্রাপ্ত আলবেনিয় নাট্যধর্মী চলচ্চিত্র। এটি পরিচালনা করেন বুজার আলীমানি। 
এটি আলবেনিয় চলচ্চিত্র হিসেবে সেরা বিদেশী ভাষার চলচ্চিত্রের জন্য ৮৯তম একাডেমি অ্যাওয়ার্ডসে নির্বাচিত করা হয়, কিন্ত এটি মনোনীত হয় নি।
জিট্যাক

জিট্যাক () একটি ট্যাক টাইপসেটিং ইঞ্জিন, যা ইউনিকোড ব্যবহার করে এবং আধুনিক ফন্ট প্রযুক্রি যেমন ওপেনটাইপ, গ্রাফাইট এবং অ্যাপল অ্যাডভান্সড টাইপোগ্রাফি সমর্থন করে। এটি মূলত জোনাথন কিউ কর্তৃক লিখিত এবং এক্স১১ ফ্রি সফটওয়্যার লাইসেন্সের অধীনে বিতরনকৃত।
প্রাথমিকভাবে শুধুমাত্র ম্যাকওএসের জন্যে ডেভেলপ করা হলেও, প্রধান সবগুলো প্ল্যাটফর্মেই এটি এখন পাওয়া যায়। এটি স্বাভাবিকভাবেই ইউনিকোড সমর্থন করে এবং ইনপুট ফাইল ডিফল্টভাবে ইউটিএফ-৮-এ হবে বলে ধরে নেয়া হয়। জিট্যাক ট্যাক ফন্ট ম্যাট্রিক কনফিগার করা ছাড়াই অপারেটিং সিস্টেমে ইন্সটলকৃত যেকোন ফন্ট ব্যবহার করতে পারে এবং ওপেনটাইপ, এএটি এবং গ্রাফাইট প্রযুক্তির অত্যাধুনিক বৈশিষ্ট্যের সরাসরি ব্যবহার করতে পারে, যার মধ্যে রয়েছে বিকল্প গ্লিফ ও সোয়াশ, ঐচ্ছিক বা ঐতিহাসিক লিগ্যাচারস এবং পরিবর্তনশীল ফন্ট ওয়েট। ওপেনটাইপ লোকাল টাইপোগ্রাফিক নিয়মাবলী (codice_1 ট্যাগ) সমর্থনও উপস্থিত রয়েছে। জিট্যাক এমনকি র' ওপেনটাইপ ফিচার ট্যাগও ফন্টে বহিত হওয়ার সুযোগ দেয়। মাইক্রোটাইপোগ্রাফিও সমর্থিত। জিট্যাক ইউনিকোড ফন্ট ব্যবহার করে টাইপসেটিং গণিতও সমর্থন করে যেখানে বিশেষ গাণিতিক বৈশিষ্ট্য অন্তর্ভুক্ত থাকে, যেমন- ট্যাক ফন্ট ম্যাট্রিক ভিত্তিক চিরাচরিত গাণিতিক টাইপসেটিঙের বদলে ক্যামব্রিয়া গণিত অথবা আসানা গণিত।
অ্যাগনেস মুরহেড

অ্যাগনেস রবার্টসন মুরহেড (; জন্ম: ৬ ডিসেম্বর ১৯০০ - ৩০ এপ্রিল ১৯৭৪) ছিলেন একজন মার্কিন অভিনেত্রী। তিনি বেতার, মঞ্চ, চলচ্চিত্র ও টেলিভিশনে ছয় দশক অভিনয় করেছিলেন। তিনি টেলিভিশন ধারাবাহিক "বিউইচড"-এ এন্ডোরা চরিত্রে অভিনয়ের জন্য সর্বাধিক পরিচিত। তার অভিনীত উল্লেখযোগ্য চলচ্চিত্রগুলো হল "সিটিজেন কেইন", "দ্য ম্যাগনিফিসেন্ট অ্যাম্বারসন্স", "অল দ্যাট হেভেন অ্যালাউস", "শো বোট", এবং "হাশ... হাশ, সুইট শার্লট"।
মুরহেড অল্প সংখ্যক কাজে কেন্দ্রীয় চরিত্রে অভিনয় করেছেন। টেলিভিশনে তার নাট্য ও হাস্যরসাত্মক উভয় কাজের জন্য তিনি প্রশংসিত হয়েছেন এবং তার চরিত্রের বিকাশ ও ব্যপ্তির জন্য তিনি একটি প্রাইমটাইম এমি পুরস্কার ও দুটি গোল্ডেন গ্লোব পুরস্কার অর্জন করেছেন এবং চারটি একাডেমি পুরস্কার ও ছয়টি এমি পুরস্কারের মনোনয়ন লাভ করেছেন।
অ্যাগনেস মুরহেড ১৯০০ সালের ৬ই ডিসেম্বর ম্যাসাচুসেটস অঙ্গরাজ্যের ক্লিনটন শহরে জন্মগ্রহণ করেন। তার মাতা মিলড্রেড ম্যাকোলি (১৮৮৩-১৯৯০) ছিলেন একজন গায়িকা এবং তার পিতা জন হেন্ডারসন মুরহেড (১৮৬৯-১৯৩৮) ছিলেন একজন প্রেসবিটেরিয়ান যাজক। তিনি ইংরেজ, আইরিশ, স্কটিশ ও ওয়েলশ বংশোদ্ভূত। মুরহেড পরবর্তীকালে অল্প বয়সী চরিত্রে কাজ করার জন্য ১৯০৬ সালে তার জন্ম হয়েছিল বলে দাবী করতেন। জনসম্মুখে তার প্রথম পরিবেশনা ছিল তার পিতার গির্জায় "দ্য লর্ডস প্রেয়ার" আবৃতি, তখন তার বয়স ছিল তিন বছর। তারা সপরিবারে মিজুরির সেন্ট লুইসে চলে যায় এবং অভিনেত্রী হওয়ার জন্য তার আগ্রহী আরও বৃদ্ধি পায়।
মুরহেডের চলচ্চিত্রে অভিষেক হয় "সিটিজেন কেইন"-এ অরসন ওয়েলসের চরিত্র চার্লস ফস্টার কেন ভূমিকায় অভিনয় করেন। ছবিটিকে অনেক সমালোচক সর্বকালের সেরা চলচ্চিত্রসমূহের একটি বলে উল্লেখ করে থাকেন। তার দ্বিতীয় চলচ্চিত্র "দ্য ম্যাগনিফিসেন্ট অ্যাম্বারসন্স"-এর জন্য তিনি নিউ ইয়র্ক ফিল্ম ক্রিটিকস পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি মার্কারি ফিল্ম প্রডাকশনের হয়ে "জার্নি ইনটু ফিয়ার" (১৯৪৩) চলচ্চিত্রেও অভিনয় করেন।
মুরহেড "মিসেস পার্কিংটন" (১৯৪৪) ছবিতে অভিনয় করে ইতিবাচক প্রতিক্রিয়া অর্জন করেন এবং শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং তার দ্বিতীয় একাডেমি পুরস্কারের মনোনয়ন লাভ করেন। "দ্য বিগ স্ট্রিট" (১৯৪২) ছবিতে হেনরি ফন্ডা ও লুসিল বলের সাথে তার অভিনয়ও প্রশংসিত হয়, কিন্তু তার পরবর্তী দুটি চলচ্চিত্র "গভর্নমেন্ট গার্ল" (১৯৪৩) ও "দ্য ইয়ঙ্গেস্ট প্রফেশন" (১৯৪৪) দর্শকদের আকৃষ্ট করতে ব্যর্থ হয়। ১৯৪৮ সালে "জনি বেলিন্ডা" ছবিতে অভিনয় করে তার তৃতীয় একাডেমি পুরস্কারের মনোনয়ন লাভ করেন।
তিনি মেট্রো-গোল্ডউইন-মেয়ারের হিট ছবি "শো বোট"-এর পুনর্নিমাণে ক্যাপ্টেন অ্যান্ডির স্ত্রী ও ম্যাগনোলিয়ার মাতা পার্থি হকস চরিত্রে অভিনয় করেন। তিনি বেটি ডেভিস, অলিভিয়া ডা হ্যাভিলন্ড, ম্যারি অ্যাস্টর ও জোসেফ কটেনের সাথে "হাশ... হাশ, সুইট শার্লট" (১৯৬৪) ছবিতে গৃহপরিচারিকা ভেলমা চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে তার চতুর্থ একাডেমি পুরস্কারের মনোনয়ন লাভ করেন।
রেসলম্যানিয়া ১২

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি রেসলম্যানিয়া কালানুক্রমিকের অধীনে প্রচারিত দ্বাদশ অনুষ্ঠান ছিল। এই অনুষ্ঠানটি ১৯৯৬ সালের ৩১শে মার্চ তারিখে মার্কিন যুক্তরাষ্ট্রের ক্যালিফোর্নিয়ার আনাহাইমের অ্যারোহেড পন্ড অব আনাহাইমে অনুষ্ঠিত হয়েছে।
প্রাক-প্রদর্শনে দুইটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে শন মাইকেলস ডাব্লিউডাব্লিউএফ চ্যাম্পিয়নশিপ ম্যাচে ব্রেট হার্টকে পরাজিত করেছে। অন্যান্য শীর্ষস্থানীয় ম্যাচে, দি আন্ডারটেকার একক ম্যাচে ডিজেলকে এবং হলিউড ব্যাকলট ব্রোলে রডি পাইপার গোল্ডাস্টকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।
১৯৯৬ সালের এই অনুষ্ঠানটি রেসলম্যানিয়া কালানুক্রমিকের দ্বাদশ অনুষ্ঠান ছিল, যা ৩১শে মার্চ তারিখে মার্কিন যুক্তরাষ্ট্রের ক্যালিফোর্নিয়ার আনাহাইমের অ্যারোহেড পন্ড অব আনাহাইমে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।
১৯৯৬ সালের ২১শে জানুয়ারি তারিখে অনুষ্ঠিত রয়্যাল রাম্বলের মূল ম্যাচে শন মাইকেলস সর্বশেষ ডিজেলকে নিষ্কাশন করার মাধ্যমে ম্যাচটি জয়লাভ করেছিল, এর মাধ্যমে তিনি একই বছরের রেসলম্যানিয়ায় একটি চ্যাম্পিয়নশিপ ম্যাচে প্রতিদ্বন্দ্বিতা করার সুযোগ অর্জন করেছিলেন। এর ফলস্বরূপ শন মাইকেলস এই অনুষ্ঠানে ডাব্লিউডাব্লিউএফ চ্যাম্পিয়নশিপের জন্য আয়োজিত একক ম্যাচে ব্রেট হার্টের মুখোমুখি হয়েছেন।
পল মাউজার

পিটার পল মাউজার, ১৯১২ এর পরে ভন মাউজার (জুন ২৭, ১৮৩৮ - মে ২৯, ১৯১৪) ছিলেন একজন জার্মান অস্ত্র নকশাকার ও প্রস্তুতকারক। তিনি জার্মানের বিখ্যাত অস্ত্র তৈরির কারখানা মাউজারের প্রতিষ্ঠাতা। 
পল মাউজার ২৭শে জুন ১৮৩৮ সালে ওয়ার্টেমবার্গে জন্মগ্রহণ করেন। তার বাবা ও চার ভাই সবাই ছিলেন বন্দুক নির্মাণ ও মেরামতকারী
পল মাউজার ও তার ভাই উইলহেম মাউজার উভয়ে একত্রে সর্বপ্রথম মাউজার মডেল ১৮৭১ এর নকশা করেন, যেটি ছিলো তার প্রতিষ্ঠিত কারখানা মাউজারের সফল এক অস্ত্র।
পল মাউজার ১৮৭৪ সালের ২৩শে মে মাউজার বা জর্মন মাউজার কারখানাটি প্রতিষ্ঠা করেন। এখনো এই প্রতিষ্ঠানের ডিজাইনকৃত রাইফেল ও পিস্তল সারা পৃথিবীতে বিক্রি হয়।
হায়া (ইসলাম)

হায়া (, ) হল একটি আরবি শব্দ যার অর্থ হল "প্রাকৃতিক বা অন্তর্নিহিত লাজুকতা বা শালীনতাবোধ", শব্দটি প্রধানত ইসলামে শালীনতা বা ইসলামী পরিভাষায় শালীনতাবোধ বোঝাতে ব্যবহৃত হয়। এই শব্দটি "হায়াত" শব্দ থেকে উদ্ভূত, যার অর্থ "জীবন"। ইসলামে, হায়া হল একটি গুণ যা মুসলিমদেরকে কুরুচিপূর্ণ বা ঘৃণ্য যে কোন কিছুকে এড়িয়ে চলার পথে পরিচালনা করে। ইসলামে হায়া গুরুত্বপূর্ণ ভূমিকা পালন করে, কারণ এটি ইমানের অন্যতম গুরুত্বপূর্ণ অঙ্গ। আরবিতে "হায়া" (حياء) শব্দের বিপরীত শব্দ হলো "বাদা'আ" (بذاءة) যার অর্থ নির্লজ্জতা বা অভদ্রতা, অথবা ফাহিশা (فاحشة) যার অর্থ অশ্লীলতা বা কদর্যতা।
হায়া শব্দটি মূল আরবি শব্দ "হায়াত" হতে উৎসারিত, যার অর্থ জীবন। সে হিসেবে হায়া শব্দটির শাব্দিক অর্থ হল প্রাণশক্তি বা জীবনের বৈশিষ্ট্য। শব্দটির ব্যাপক অর্থ হল একটি খারাপ বা অস্বস্তিকর অনুভূতি যা লজ্জা বোধের সঙ্গে সম্পর্কিত,যার কারণ কোন অযোগ্য বা শিষ্টাচার-বহির্ভূত আচরণ"।
আরবিতে হায়ার বিপরীতার্থক শব্দ হল বাযা (بذاءة, অশ্লীলতা) বা ফাহাশ (فاحشة, বেহায়াপনা বা লাম্পট্য)।
কুরআনে হায়া শব্দটি দুইবার উল্লেখ করা হয়েছে
হাদিসের অনুচ্ছেদসমূহে প্রায়শই হায়া শব্দটি উল্লেখ করা হয়েছে, যেখানে শব্দটি লাজুকতা, শালীনতা ও শিষ্টাচার বোঝাতে ব্যবহৃত হয়েছে।
আয়েশা কর্তৃক বর্ণিত একটি হাদিসে বলা হয়েছে, ধর্মীয় বৈধ সীমারেখার মাঝে ধর্মীয় বৈধ যৌন জ্ঞান অর্জন শালীনতা কিংবা লজ্জার সাথে সাংঘর্ষিক নয়। 
হায়া ইসলামে একটি গুরুত্ব‌পূর্ণ‌ ভূমিকা পালন করে, কেননা এটি ইমানের সর্বা‌ধিক গুরুত্বপূর্ণ‌ বিষয়গুলোর মাঝে অন্যতম।
গোলাম মাওলা রনি

গোলাম মাওলা রনি একজন বাংলাদেশি রাজনীতিবিদ ও সাবেক সংসদ সদস্য। তিনি ২০০৮ সালের নির্বাচনে বাংলাদেশ আওয়ামী লীগের মনোনয়নে পটুয়াখালী-৩ আসন থেকে জাতীয় সংসদের সদস্য নির্বাচিত হন। পরবর্তীতে ২০১৮ সালের ২৬শে নভেম্বরে তিনি বাংলাদেশ জাতীয়তাবাদী দলে (বিএনপি) যোগদান করেন।
রনি ফরিদপুর জেলার সদরপুর উপজেলার চরভদ্রাশন গ্রামে ১৯৬৭ সালে জন্মগ্রহণ করেন। তার পিতার নাম সামসুদ্দীন মুন্সী ও মাতার নাম মনোয়ারা বেগম। ছোটবেলায় নিজ গ্রাম চর ভদ্রাশনে কাটালেও ১৯৭৪ সালে তার পরিবারের সাথে পটুয়াখালীতে চলে আসেন। ফরিদপুরে প্রাথমিক শিক্ষা শেষ করে তিনি পটুয়াখালী থেকে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করেন। পরবর্তীতে আইন বিষয়ে ঢাকা বিশ্ববিদ্যালয় থেকে স্নাতক সম্পন্ন করেন। এরপর আরও উচ্চ শিক্ষার জন্য মার্কিন যুক্তরাষ্ট্রের শিকাগোতে পড়ালেখা করেন।
গোলাম মাওলা রনি সাংবাদিকতা দিয়ে তার কর্মজীবন শুরু করেন। তিনি ২০০৮ সালের নির্বাচনে বাংলাদেশ আওয়ামী লীগের মনোনয়নে পটুয়াখালী-৩ আসন থেকে জাতীয় সংসদের সদস্য নির্বাচিত হন। পরবর্তীতে নিজের শিপিং, ইমপোর্ট-এক্সপোর্ট ও টেক্সটাইলসহ বিভিন্ন ব্যবসা শুরু করেন। তিনি সেবোল্ট গ্রুপের প্রধান নির্বাহী কর্মকর্তা এবং একটি অনলাইন সংবাদমাধ্যমের মালিক। বিভিন্ন টেলিভিশন অনুষ্ঠানে তৎকালীন নিজ দল আওয়ামী লীগের সমালোচনা করায় ২০১৪ সালের জাতীয় সংসদ নির্বাচনে তিনি আওয়ামী লীগ থেকে সংসদ নির্বাচনের মনোনয়ন পাননি বলে অভিযোগ রয়েছে।
২০১৫ সালে রনি ঢাকা দক্ষিণ সিটি কর্পোরেশন নির্বাচনে স্বতন্ত্র প্রার্থী হিসেবে নির্বাচন করেন এবং পরাজিত হন। ২০১৮ সালের ২৬শে নভেম্বরে তিনি বাংলাদেশ জাতীয়তাবাদী দলে (বিএনপি) যোগদান করেন এবং ২০১৮ সালের নির্বাচনে পটুয়াখালী-৩ আসনে বাংলাদেশ জাতীয়তাবাদী দলের মনোনয়ন লাভ করেন এবং পরাজিত হন।
২০১৩ সালে ইনডিপেনডেন্ট টেলিভিশনের দুজন সাংবাদিককে প্রহারের ঘটনায় ২৪শে জুলাই সংসদ সদস্য থাকাবস্থায় তিনি গ্রেফতার হন এবং তাকে কারাগারে প্রেরণ করা হয়। একই বছরের ১৬ সেপ্টেম্বর তিনি জামিনে মুক্তি পান।
শ্যামল মাওলা

গোলাম মাওলা, যিনি শ্যামল মাওলা নামে অধিক পরিচিত, একজন বাংলাদেশী অভিনেতা, যিনি মঞ্চ, টেলিভিশন ও চলচ্চিত্রে কাজ করেন। তিনি মঞ্চ অভিনেতা হিসেবে কর্মজীবন শুরু করলেও বর্তমানে টেলিভিশন ও ঢাকা ভিত্তিক বাংলা চলচ্চিত্রে কাজ করে থাকেন। (২০০৬) সালে সুমন আনোয়ার পরিচালিত রোদ বৃষ্টির শহরে তার অভিনীত প্রথম নাটক। এছাড়া তার উল্লেখযোগ্য কাজগুলোর মধ্যে রয়েছে-মুদ্রার এপিঠ ওপিঠ, আস্থা, সিনেমাওয়ালা, বাবুই পাখির বাসা, বারান্দায় রৌদ্দুর। পরে তিনি ফিরে আসেন ওয়েব সিরিজের মাধ্যমে। (২০১৮) সালের এপ্রিলে নির্মাতা সৈয়দ আহমেদ শাওকির ক্যাশ নামে ওয়েব সিরিজে।
শ্যামল মাওলা আসল নাম ছিলো গোলাম মাওলা। ১৯৮৩ সালের ৮ নভেম্বর তিনি জন্মগ্রহণ করেন রাজধানী ঢাকার শাহবাগে। তবে বর্তমানে তিনি উত্তরা বসবাস করছেন। তার প্রথম স্কুল হলো ইস্কাটন গার্ডেন হাইস্কুল। পরবর্তীতে তিনি সিদ্ধেশ্বরী ডিগ্রি কলেজ থেকে উচ্চমাধ্যমিক শেষ করেন।
শ্যামল মাওলার অভিনয় শুরু মঞ্চ নাটক থেকে, তার প্রথম নাটক রোদ বৃষ্টির। পরে ওয়েব সিরিজে কাজ করেন ২০১৮ সালের এপ্রিলে নির্মাতা সৈয়দ আহমেদ শাওকির ক্যাশ নামে একটি থ্রিলার ড্রামা দিয়ে ওটিটিতে নাম লেখান শ্যামল মাওলা। এর আগে স্ফুলিঙ্গ এবং ইতি তোমারই ঢাকা নামের দুটি চলচ্চিত্রে অভিনয় করেছিলেন।
২০২০ সাসের ১০ অক্টোবর শ্যামল তার দ্বিতীয় স্ত্রী মাহা শিকদারের সঙ্গে বিবাহ বন্ধনে আবদ্ধ হন। শ্যামল মাওলার প্রথম স্ত্রীর নাম নন্দিতা। তার সঙ্গে তিন বছর সংসার করার পর ডিভোর্স হয়। সেই সংসারে শ্রেয়ণ নামে শ্যামলের একটি পুত্রসন্তান রয়েছে।
জেমস হুইটেকার

জন জেমস হুইটেকার (; জন্ম: ৫ মে, ১৯৬২) ইয়র্কশায়ারের স্কিপটন এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৬ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে লিচেস্টারশায়ার দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফব্রেক বোলিং করতেন জেমস হুইটেকার।
আপিংহাম স্কুলে অধ্যয়ন করেছেন জেমস হুইটেকার। পূর্ণাঙ্গ প্রথম-শ্রেণীর খেলোয়াড়ী জীবন লিচেস্টারশায়ারের পক্ষেই পাড় করে দেন। তন্মধ্যে, খেলোয়াড়ী জীবন থেকে অবসর গ্রহণের পূর্ব-পর্যন্ত ১৯৯৬ সাল থেকে ১৯৯৯ সাল পর্যন্ত দলের অধিনায়কের দায়িত্বে ছিলেন তিনি।
১৯৮৬ সালে হুইটেকার জাতীয় ব্যাটিং গড়ে শীর্ষস্থানীয় ইংরেজ ব্যাটসম্যান ছিলেন। এ সময়ে তিনি ৬৬ গড়ে ১৫২৬ রান তুলেছিলেন। ফলশ্রুতিতে জাতীয় দলে খেলার জন্যে তাকে আমন্ত্রণ জানানো হয়।
ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯৮৭ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।
সমগ্র খেলোয়াড়ী জীবনে একটিমাত্র টেস্ট ও দুইটি ওডিআইয়ে অংশগ্রহণের সুযোগ ঘটেছিল জেমস হুইটেকারের। ১২ ডিসেম্বর, ১৯৮৬ তারিখে অস্ট্রেলিয়ার বিপক্ষে টেস্ট ক্রিকেটে অভিষেক ঘটে জেমস হুইটেকারের।
১৯৮৬-৮৭ মৌসুমে অস্ট্রেলিয়ায় অ্যাশেজ সিরিজ খেলার জন্যে ইংল্যান্ড দলের সদস্যরূপে তাকে অন্তর্ভুক্ত করা হয়। অ্যাডিলেড টেস্টের পূর্বে ইয়ান বোথাম আঘাতের কারণে মাঠের বাইরে অবস্থান করলে তিনি এ সুযোগ পান। কিন্তু, দূর্বল ক্রীড়াশৈলীর কারণে তাকে দলের বাইরে অবস্থান করতে হয়।
ক্রিকেট খেলা থেকে অবসর গ্রহণের পর কোচের দায়িত্ব পালন করেন। ২০০৫ সালের পূর্ব-পর্যন্ত ক্লাবের ক্রিকেট পরিচালক হিসেবে নিযুক্ত ছিলেন। ১৮ জানুয়ারি, ২০০৮ তারিখে জিওফ মিলার জাতীয় দল নির্বাচক হিসেবে ডেভিড গ্রাভেনির স্থলাভিষিক্ত হন। চার সদস্যবিশিষ্ট দল নির্বাচকমণ্ডলীর তালিকায় তার সাথে পিটার মুরেস, হুইটেকার ও অ্যাশলে জাইলস অন্তর্ভুক্ত ছিলেন। তন্মধ্যে, ২০১৩ থেকে ২০১৮ সাল পর্যন্ত ইংল্যান্ড দল নির্বাচকমণ্ডলীর সভাপতি ছিলেন জেমস হুইটেকার।
ভরতপুর জেলা

ভরতপুর জেলা পশ্চিম ভারতের রাজস্থান রাজ্যের একটি জেলা, এছাড়াও এটি জাট রাজ্য নামেও পরিচিত। ভরতপুর নগর হল জেলাটির সদর ও বিভাগীয় সদর দপ্তর। ভরতপুর জেলা ভারতের জাতীয় রাজধানী অঞ্চলের অংশ।
যখন ভারতপুর একটি দেশীয় রাজ্য ছিল, তখন এটি ছিল একমাত্র রাজনৈতিক সংস্থা, যার চার্টের রঙের পতাকা ছিল।
প্রথম ব্যক্তি হিসাবে রাজ্য বোর্ডের শীর্ষস্থানীয় ব্যক্তি এবং জেলাটি থেকে প্রথম আইএএস কর্মকর্তা ছিলেন উত্তরপ্রদেশ ক্যাডারের ১৯৮৫ ব্যাচের দীপক ত্রিবেদী।
জেলার মোট আয়োতন ৫,০৬৬ বর্গ কিমি। সীমানা: উত্তরে হরিয়ানার এনইউএল জেলা, পূর্বে উত্তরপ্রদেশের মথুরা ও আগ্রা জেলা, দক্ষিণে ধৌলপুর জেলা, দক্ষিণ-পশ্চিমে কারৌলি, পশ্চিমে দৌসা এবং উত্তর-পশ্চিমে আলওয়ার জেলা।
তিনটি নদী, বন গঙ্গা, রূপারেল ও গম্ভীর জেলার পার্শ্ববর্তী। জয়পুর জেলায় বন গঙ্গা উৎপন্ন হয়ে উত্তরাঞ্চলীয় যমুনা নদীতে মিলিত হয় দাউসা ও ভারতপুর জেলার মধ্য দিয়ে প্রবাহিত হয়ে। গাম্ভীরা নদী কারাউলী জেলার পচানা বাঁধ থেকে শুরু হয় এবং বায়ানা তহসিলের বন গঙ্গার সাথে মিলিত হয়। রূপারেল নদী আলয়ার জেলার পাহাড় থেকে উৎপন্ন হয়ে ভরতপুর জেলার কামান তহসিলের প্রবেশ করে।
ভারতপুর জেলার দশটি রাজস্ব উপবিভাগ এবং ১১ টি তেহসিল রয়েছে। ৯ টি রাজস্ব উপবিভাগ ও তেহসিলের নাম ও সীমানা একই রয়েছে, তবে কেবলমাত্র উইর উপবিভাগটি উইর তহসিল ও ভূসওয়ার তহসিলে বিভক্ত। অন্যান্য দশটি তেহসিলগুলি হল: বায়ানা, ভরতপুর, দেগ, কামান, কুমার, নাদবাই, নগর, পাহাড়ী, উচচেন এবং রূপওয়াস (রূপবাস)।
২০১১ সালের আদমশুমারি অনুসারে ভারতপুর জেলার জনসংখ্যা ছিল ২৫,৪৯,১২১ জন, যা প্রায় কুয়েতের বা মার্কিন যুক্তরাষ্ট্রের নেভাডা রাজ্যের জনসংখ্যার সমান। এটি জনসংস্যার হিসাবে ভারতের জেলাগুলির মধ্যে ১৬৬ তম স্থান অধিকার করে (মোট ৬৪০ টির মধ্যে)। জেলার জনসংখ্যার ঘনত্ব প্রতি বর্গ কিলোমিটারে (১,৩০০/বর্গ মাইল) ৫০৩ জন। ২০০১-২০১১ দশকে জেলাটির জনসংখ্যা বৃদ্ধির হার ২১.৩২% ছিল। ভরতপুর জেলায় প্রতি ১০০০ জন পুরুষ প্রতি নারীর সংখ্যা ৮৭৭ জন এবং জেলাটির সাক্ষরতার হার ৭১.১৬%।
আমানুর রহমান খান রানা

আমানুর রহমান খান রানা একজন বাংলাদেশি রাজনীতিবিদ এবং টাঙ্গাইল -৩ আসনের সংসদ সদস্য। তিনি ৯ম জাতীয় সংসদে টাঙ্গাইল-৩ আসনের সংসদ সদস্য মৃত্যুবরণ করার পর ২০১২ সালের ১৮ নভেম্বর উপনির্বাচনে আওয়ামী লীগের মনোনয়ন না পেয়ে স্বতন্ত্র প্রার্থী হিসেবে বিজয়ী হন। ২০১৪ সালের নির্বাচনে বাংলাদেশ আওয়ামী লীগের মনোনয়নে একই আসন থেকে পুনরায় জাতীয় সংসদের সদস্য নির্বাচিত হন।
রানা ১৯৬৬ সালের ৬ অক্টোবর টাঙ্গাইল জেলার ঘটাইল উপজেলায় জন্মগ্রহণ করেন। তার পিতার নাম আতাউর রহমান খান ও মাতার নাম ফাতেমা রহমান খান। এই দম্পতির পাঁচ পুত্রের মধ্যে রানা দ্বিতীয়, অন্যরা হলেন টাঙ্গাইলের সাবেক আওয়ামীলীগ নেতা মরহুম আমিনুর রহমান খান বাপ্পী, টাঙ্গাইল পৌরসভার সাবেক মেয়র সহিদুর রহমান খান মুক্তি, ব্যবসায়ী জাহিদুর রহমান খান কাকন এবং ছাত্রলীগের সাবেক কেন্দ্রীয় সহসভাপতি সানিয়াত খান বাপ্পা।
বিভিন্ন সময় রানার বিরুদ্ধে চাঁদাবাজি, ভূমি দখল, হত্যাসহ বিভিন্ন সন্ত্রাসী কার্যকলাপের অভিযোগে মামলা হয়েছে। ২০১৩ সালের ১৮ জানুয়ারি আওয়ামী লীগের টাঙ্গাইল জেলা শাখার নেতা ও মুক্তিযোদ্ধা ফারুক আহম্মেদ খুন হন। ২০১৬ সালের ৩ ফেব্রুয়ারি বাংলাদেশ পুলিশ মামলার অভিযোগপত্রে প্রধান আসামী হিসেবে রানার নাম দাখিল করে। ২০১৬ সালের ১৮ সেপ্টেম্বর থেকে এই মামলায় তিনি টানা ৩৪ মাস কারাভোগের পর ২০১৯ সালের ৯ জুলাই জামিনে মুক্তি পান।
দ্য কেমব্রিজ হিস্ট্রি অব ইংলিশ অ্যান্ড আমেরিকান লিটারেচার

দ্য কেমব্রিজ হিস্ট্রি অফ ইংলিশ অ্যান্ড আমেরিকান লিটারেচার (ইংরেজি: "The Cambridge History of English and American Literature") হল ১৯০৭ থেকে ১৯২১ সালের মধ্যে ১৮টি খণ্ডে প্রকাশিত একটি সাহিত্য সমালোচনা-বিষয়ক বিশ্বকোষ। বিংশ শতাব্দীর প্রথমার্ধের ১৭১ জন অগ্রণী গবেষক ও চিন্তাবিদের একটি আন্তর্জাতিক প্যানেল কর্তৃক গ্রন্থটি রচিত ও সম্পাদিত হয়। ৩০৩টি অধ্যায়ে বিন্যস্ত এই বইটির পৃষ্ঠাসংখ্যা এগারো হাজারেরও বেশি। ইংরেজি সাহিত্য-সংক্রান্ত অধ্যায়গুলি শুরু হয়েছে প্রাচীন ইংরেজি কাব্যসাহিত্য থেকে এবং সমাপ্ত হয়েছে ভিক্টোরীয় সাহিত্যে। অপর দিকে আমেরিকান সাহিত্য-সংক্রান্ত অধ্যায়গুলির ব্যাপ্তি ঔপনিবেশক ও বিপ্লবের যুগ থেকে বিংশ শতাব্দীর প্রথম ভাগ পর্যন্ত।
ইংরেজি সাহিত্য-সংক্রান্ত ১৪টি খণ্ড এবং একটি অতিরিক্ত নির্ঘণ্ট খণ্ডের যুগ্ম প্রধান সম্পাদক ছিলেন এ. ডব্লিউ. ওয়ার্ড ও এ. আর. ওয়েলার এবং আমেরিকান সাহিত্য-সংক্রান্ত চারটি খণ্ডের প্রধান সম্পাদক ছিলেন উইলিয়াম পিটারফিল্ড ট্রেন্ট, জন আরস্কাইন, টুয়ার্ট শারম্যান ও কার্ল ফন ডোরেন। আমেরিকান সাহিত্য-সংক্রান্ত খণ্ড চারটি ইংল্যান্ডে কেমব্রিজ থেকে কেমব্রিজ ইউনিভার্সিটি প্রেস কর্তৃক এবং মার্কিন যুক্তরাষ্ট্রে নিউ ইয়র্ক সিটি থেকে জি. পি. পাটনাম’স সন্স কর্তৃক প্রকাশিত হয়।
২০০০ সালে বার্টলবাই.কম সমগ্র গ্রন্থটি অনলাইনে প্রকাশ করে। এই সংস্করণে গ্রন্থটিকে অধ্যায়, গ্রন্থপঞ্জি ও অধ্যায় লেখকের নির্ঘণ্ট সহ ৫,৬০০টিরও বেশি ফাইলে বিভক্ত করা হয়েছে। এই গ্রন্থে জীবনী-সংক্রান্ত তথ্যাবলির সঙ্গে সঙ্গে প্রধান প্রধান ব্যক্তিত্ব ও সাহিত্য আন্দোলনের গ্রন্থপঞ্জি অন্তর্ভুক্ত হয়েছে। বইটিতে কবিতা, কথাসাহিত্য, নাটক ও প্রবন্ধ থেকে শুরু করে ইতিহাস, ধর্মতত্ত্ব ও রাজনৈতিক রচনা পর্যন্ত অন্তর্ভুক্ত হয়েছে। এই বইটিতে বক্তা, কৌতুকসাহিত্যকার, কবি, সংবাদপত্র কলামনিস্ট, ধর্মীয় নেতা, অর্থনীতিবিদ, স্থানীয় আমেরিকান, গীতিকার, এমনকি ইড্ডিশ ও ক্রেওল প্রভৃতি কয়েকটি ভাষার লেখালিখিও এই বইয়ের বিষয়সূচির অন্তর্ভুক্ত। সেই জন্য এই বইটিকে সাহিত্য ও সাহিত্য সমালোচনার ইতিহাস-বিষয়ক সবচেয়ে গুরুত্বপূর্ণ বই মনে করা হয়।
উত্তর জয়পুর ইউনিয়ন

উত্তর জয়পুর বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার পূর্বাংশে উত্তর জয়পুর ইউনিয়নের অবস্থান। এ ইউনিয়নের পশ্চিমে দত্তপাড়া ইউনিয়ন, দক্ষিণে হাজিরপাড়া ইউনিয়ন, পূর্বে চন্দ্রগঞ্জ ইউনিয়ন এবং উত্তরে নোয়াখালী জেলার চাটখিল উপজেলার খিলপাড়া ইউনিয়ন ও রামনারায়ণপুর ইউনিয়ন অবস্থিত।
উত্তর জয়পুর ইউনিয়ন লক্ষ্মীপুর সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
আফলাতুন কায়সার রাফি
চন্দ্রগঞ্জ ইউনিয়ন

চন্দ্রগঞ্জ বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার সর্ব-পূর্বে চন্দ্রগঞ্জ ইউনিয়নের অবস্থান। এ ইউনিয়নের পশ্চিমে উত্তর জয়পুর ইউনিয়ন ও হাজিরপাড়া ইউনিয়ন, দক্ষিণে চর শাহী ইউনিয়ন, পূর্বে নোয়াখালী জেলার বেগমগঞ্জ উপজেলার আলাইয়ারপুর ইউনিয়ন ও আমানউল্যাপুর ইউনিয়ন, উত্তর-পূর্বে নোয়াখালী জেলার সোনাইমুড়ি উপজেলার আমিশাপাড়া ইউনিয়ন এবং উত্তরে নোয়াখালী জেলার চাটখিল উপজেলার খিলপাড়া ইউনিয়ন অবস্থিত।
চন্দ্রগঞ্জ ইউনিয়ন লক্ষ্মীপুর সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
চন্দ্রগঞ্জ ইউনিয়ন এর ওয়ার্ড সমূহ
১নং উত্তর পূর্ব-পাঁচপাড়া ওয়ার্ড
২নং দক্ষিণ পশ্চিম-পাঁচপাড়া ওয়ার্ড
৩নং আমানি লক্ষীপুর ওয়ার্ড
৪নং লতিফপুর ওয়ার্ড
৫নং দেওপাড়া ওয়ার্ড
৬নং শেখপুর ওয়ার্ড
৭নং বসুদিহতা ওয়ার্ড
৮নং ধন্যপুর ওয়ার্ড
৯নং গনিপুর ওয়ার্ড
প্রথমিক বিদ্যালয় সমূহ
প্রতাপগঞ্জ সরকারি প্রাথমিক বিদ্যালয়।
রামকৃষ্ণপুর সরকারি প্রাথমিক বিদ্যালয়।
গনিপুর সরকারি প্রাথমিক বিদ্যালয়।
উত্তর-পূর্ব পাঁচপাড়া সরকারি প্রাথমিক বিদ্যালয়।
আমানি লক্ষীপুর সরকারি প্রাথমিক বিদ্যালয়
লতিফ পুর সরকারি প্রাথমিক বিদ্যালয়
দেওপাড়া সরকারি প্রাথমিক বিদ্যালয়
বসুদিহতা সরকারি প্রাথমিক বিদ্যালয়
ধন্যপুর সরকারি প্রাথমিক বিদ্যালয়
হযরত দেওয়ান শাহ সরকারি প্রাথমিক বিদ্যালয়
খালেকগঞ্জ সূফী রওশন আলী আলিম মাদ্রাসা
জামিয়া তালিমুল ইসলামিয়া মাদ্রাসা 
পাঁচপাড়া উচ্চ বিদ্যালয়
প্রতাপগঞ্জ উচ্চ বিদ্যালয়
আমানি লক্ষ্মীপুর উচ্চ বিদ্যালয়
ইব্রাহীম মিয়া বালিকা উচ্চ বিদ্যালয়
মমতাজ মেমোরিয়াল মাধ্যমিক বিদ্যালয় 
কফিল উদ্দিন বিশ্ববিদ্যালয় ডিগ্রী কলেজ
অক্সফোর্ড মডেল কলেজ
শুধু বাসে যোগাযোগ ব্যাবস্থা রয়েছে।
লক্ষীপুর জেলার বর্ডার ও নোয়াখালী জেলার বর্ডারে অবস্থিত ওয়াবদা বড় খাল। এ খাল নোয়াখালী ও লক্ষীপুর জেলার সিমানা হিসাবে কাজ করে।
চন্দ্রগঞ্জ বাজার
কামারহাট বাজার
খালেকগঞ্জ বাজার
লক্ষীপুর সদর ৩ আসন 
এ কে এম শাহজান কামাল এম পি
১০ নং চন্দ্রগঞ্জ ইউনিয়ন চেয়ারম্যান
জনাব নুরুল আমিন
হাজিরপাড়া ইউনিয়ন

হাজিরপাড়া বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
হাজিরপাড়া ইউনিয়নের আয়তন প্রায় ৭ বর্গ কিলোমিটার।
২০১৭ সালের ৩১ অক্টোবর পর্যন্ত জন্ম নিবন্ধন অনুযায়ী হাজিরপাড়া ইউনিয়নের জনসংখ্যা ৪২,১০৫ জন। এর মধ্যে পুরুষ ২২,৪৬১ জন এবং নারী ১৯,৬৪৪ জন।
লক্ষ্মীপুর সদর উপজেলার পূর্বাংশে হাজিরপাড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের পশ্চিমে দত্তপাড়া ইউনিয়ন ও মান্দারী ইউনিয়ন, দক্ষিণে দিঘলী ইউনিয়ন ও চর শাহী ইউনিয়ন, পূর্বে চন্দ্রগঞ্জ ইউনিয়ন এবং উত্তরে উত্তর জয়পুর ইউনিয়ন অবস্থিত।
হাজিরপাড়া ইউনিয়ন লক্ষ্মীপুর সদর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
হাজিরপাড়া ইউনিয়নের সাক্ষরতার হার প্রায় ৮০%। এ ইউনিয়নে ৪টি মাধ্যমিক বিদ্যালয়, ৪টি দাখিল মাদ্রাসা ২টি নিম্ন মাধ্যমিক বিদ্যালয়, ১৫টি প্রাথমিক বিদ্যালয়, ৩টি কিন্ডারগার্টেন ও ২১টি এবতেদায়ী মাদ্রাসা সহ অন্যান্য মাদ্রাসা রয়েছে।
ঢাকা - রায়পুর মহাসড়কটি হাজিরপাড়া ইউনিয়নকে পশ্চিমে লক্ষ্মীপুর জেলা সদরের সাথে যুুক্ত করেছে, আর পূর্বে চন্দ্রগন্জ হয়ে নোয়াখালীর সাথে যুক্ত করেছে।
হাজিরপাড়া ইউনিয়নের প্রধান ৩টি হাট-বাজার হল হাজিরপাড়া বাজার, চরচামিতা বাজার এবং আনন্দ বাজার।
চরশাহী ইউনিয়ন

চরশাহী ইউনিয়ন বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার পূর্বাংশে চরশাহী ইউনিয়নের অবস্থান। এ ইউনিয়নের উত্তরে চন্দ্রগঞ্জ ইউনিয়ন ও হাজিরপাড়া ইউনিয়ন, পশ্চিমে দিঘলী ইউনিয়ন, দক্ষিণ-পশ্চিমে কুশাখালী ইউনিয়ন, দক্ষিণ-পূর্বে নোয়াখালী জেলার নোয়াখালী সদর উপজেলার চর মটুয়া ইউনিয়ন এবং পূর্বে নোয়াখালী জেলার বেগমগঞ্জ উপজেলার ছয়ানী ইউনিয়ন ও আলাইয়ারপুর ইউনিয়ন অবস্থিত।
চরশাহী ইউনিয়ন লক্ষ্মীপুর সদর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
চরশাহী ইউনিয়নে রয়েছে:
★ কলেজ
১/ জনতা ডিগ্রি কলেজ। 
★ ফাজিল মাদ্রাসা 
১/ তিতার কান্দি ভূঞারহাট ফাজিল মাদ্রাসা। 
★ হাইস্কুল 
১/ রূপা চরা শফিউল্লাহ উচ্চ বিদ্যালয়।
২/ রামপুর উচ্চ বিদ্যালয়।
৩/ চরশাহী উচ্চ বিদ‍্যালয়।
৪/ নুরুল‍্যাপুর আনঞ্জুমান আরা উচ্চ বিদ‍্যালয়।
২.ছোট হাট-বাজারগুলো
 চেয়ারম্যান ১২নং চরশাহী ইউনিয়ন
 মেম্বার,১নং ওয়ার্ড
মান্দারী ইউনিয়ন

মান্দারী বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
মান্দারী ইউনিয়নের আয়তন ২১,৭১২ একর (৮৭.৮৭ বর্গ কিলোমিটার)। এটি লক্ষ্মীপুর সদর উপজেলার একটি ঐতিহ্যবাহী ও বৃহত্তর ইউনিয়ন।
মান্দারী ইউনিয়নের লোক সংখ্যা ৪৮,০০০ জন। এর মধ্যে পুরুষ ২৩,৮০০ জন এবং মহিলা ২৪,২০০ জন।
লক্ষ্মীপুর সদর উপজেলার মধ্যাংশে মান্দারী ইউনিয়নের অবস্থান। এ ইউনিয়নের উত্তরে দত্তপাড়া ইউনিয়ন ও বাঙ্গাখাঁ ইউনিয়ন, পশ্চিমে লাহারকান্দি ইউনিয়ন, দক্ষিণে তেওয়ারীগঞ্জ ইউনিয়ন ও কুশাখালী ইউনিয়ন এবং পূর্বে দিঘলী ইউনিয়ন ও হাজিরপাড়া ইউনিয়ন অবস্থিত।
মান্দারী ইউনিয়ন লক্ষ্মীপুর সদর উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
মান্দারী ইউনিয়নের সাক্ষরতার হার ৬২%। এ ইউনিয়নে ১টি কলেজ,১টি ফাজিল মাদ্রাসা, ১টি আলিম মাদ্রাসা, ২টি মাধ্যমিক বিদ্যালয়, ৭টি অন্যান্য মাদ্রাসা ও ১২টি প্রাথমিক বিদ্যালয় রয়েছে।
কলেজ:
মান্দারী ইউনিয়নে যোগাযোগের প্রধান মাধ্যম রিক্সা এবং সিএনজি চালিত অটোরিক্সা।
মান্দারী ইউনিয়নের রতনপুর মৌজার উপর দিয়ে রহমতখালী খাল এবং গন্ধব্যপুর মৌজার উপর দিয়ে ওয়াপদার খাল প্রবাহিত হচ্ছে।
মান্দারী ইউনিয়নের প্রধান প্রধান হাট-বাজারগুলো হল মান্দারী বাজার, আমিন বাজার, ওয়াপদা বাজার, গোধূলীর হাট এবং চতলিয়া বাজার।
সাংস্কৃতিক সংগঠনঃ
নবজাগরন শিল্পীগোষ্ঠী
ভারপ্রাপ্ত চেয়ারম্যানঃ জনাব মাওলানা কাউসার হামিদ
কুশাখালী ইউনিয়ন

কুশাখালী বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
প্রতিষ্ঠাকাল ২৮ ফেব্রুয়ারি ১৯৭৩
লক্ষ্মীপুর সদর উপজেলার দক্ষিণ-পূর্বাংশে কুশাখালী ইউনিয়নের অবস্থান। এ ইউনিয়নের পশ্চিমে তেওয়ারীগঞ্জ ইউনিয়ন, উত্তরে মান্দারী ইউনিয়ন ও দিঘলী ইউনিয়ন, উত্তর-পূর্বে চর শাহী ইউনিয়ন, পূর্বে নোয়াখালী জেলার নোয়াখালী সদর উপজেলার চর মটুয়া ইউনিয়ন ও আণ্ডারচর ইউনিয়ন এবং দক্ষিণে নোয়াখালী জেলার নোয়াখালী সদর উপজেলার চর মটুয়া ইউনিয়ন অবস্থিত।
কুশাখালী ইউনিয়ন লক্ষ্মীপুর সদর উপজেলার আওতাধীন ১৮নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
শিক্ষা প্রতিষ্ঠানসমূহ
যোগাযোগের প্রধান বাহন সিএনজি, অটো রিক্সা, রিক্সা।
ওরাকল লিনাক্স

ওরাকল লিনাক্স (OL, সাবেক: ওরাকল এন্টারপ্রাইজ লিনাক্স) হলো লিনাক্স ডিস্ট্রিবিউশন কর্তৃক প্যাকেজকৃত একধরনের অপারেটিং সিস্টেম। এটি ওরাকল কর্পোরেশন পরিবেশন করে থাকে। ২০০৬ সাল হতে ওরাকল লিনাক্সের আংশিক অংশ জিএনইউ জেনারেল পাবলিক লাইসেন্সের অধীন। এটি রেড হ্যাট ব্র্যান্ডিং এর পরিবর্তে রেড হ্যাট এন্টারপ্রাইজ লিনাক্স এর সোর্স কোডে কম্পাইলকৃত। এটি ওরাকল ক্লাউড এবং ওরাকল ইঞ্জিনিয়ারিং সিস্টেমের ওরাকল এক্সাডাটা ও অন্যান্য ক্ষেত্রে ব্যবহৃত হয়ে থাকে।
ওরাকল লিনাক্স এর সম্ভাব্য ব্যবহারকারীরা এটি ওরাকল'স ই-ডেলিভারি সেবা (ওরাকল সফটওয়্যারটি ডেলিভারি ক্লাউড) ও অন্যান্য সাইট এর মাধ্যমে বিনামূল্যে ডাউনলোড করতে পারে।).
২০১৬ সালের হিসাব মতে ওরাকল লিনাক্স তাদের সাপোর্ট প্রোগ্রামে ১৫,০০০ কাস্টমার গ্রাহক অতিক্রম করে।
ওরাকল লিনাক্সের সাপোর্ট প্রোগ্রামের অধীনে এটি "কার্নেল বেসড ভার্চুয়াল মেশিন" ও "জেন" সমর্থন করে।
ওরাকলের অন্যান্য পণ্যসমূহ শুধুমাত্র "জেন" ভিত্তিক ওরাকল ভিএম সার্ভার ফর এক্স৮৬ এর অধীনে সমর্থন করে।
ওরাকল লিনাক্সের সাথে প্রাসঙ্গিক পণ্যসমূহের মধ্যে রয়েছে: